Diari Oficial de la Generalitat Valenciana


Sumari del DOGV 8608, del 07-08-2019 (2019/8064)

RESOLUCIÓ de 3 d'agost de 2019, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2019, en el marc de l'Ordre 3/2019, de 21 de febrer, i de la Resolució de 28 de març de 2019, totes aquestes de la Conselleria de Transparència, Responsabilitat Social, Participació i Cooperació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8064


Data del document
:   03-08-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 3 d'agost de 2019, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2019, en el marc de l'Ordre 3/2019, de 21 de febrer, i de la Resolució de 28 de març de 2019, totes aquestes de la Conselleria de Transparència, Responsabilitat Social, Participació i Cooperació. [2019/8064]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, DOGV núm. 8495 de 27 de febrer de 2019 (d'ara en avant, l'Ordre), en relació amb la Resolució de 28 de març de 2019, de l'esmentada conselleria, per la qual es convoca la concessió d'aquestes subvencions per a l'exercici 2019, DOGV núm. 8527, d'11 d'abril de 2019, es resol aquesta convocatòria sobre la base dels següents:  
  
Antecedentes de fet  
  
Primer. Mitjançant l'Ordre de la Conselleria Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social.  
En el marc establit per aquestes bases reguladores, a través de la Resolució de 28 de març de 2019, de la mateixa conselleria, es va convocar la concessió d'aquestes subvencions per a l'exercici 2019.   
Segon. De conformitat amb el punt 1 de l'apartat cinqué de l'esmentada resolució de convocatòria, el termini de presentació de sol·licituds va finalitzar el dia 11 de maig de 2019, havent concorregut a la convocatòria un total de huitanta-dos entitats.  
Tercer. Vistes les sol·licituds presentades, es van efectuar tràmits d'audiència amb caràcter previ a la inadmissió a tràmit de 15 sol·licituds, ja que, a la vista de la descripció del projecte, l'objecte, les activitats i els objectius ressenyats en els programas presentats, s'infereix que les actuacions per a les quals se sol·liciten les ajudes no s'ajusten a l'exigit en l'article 1 de l'Ordre 3/2019, de 21 de febrer. D'aquestes entitats van presentar al·legacions Associació Despertar amb expedient TSPRSC/2019/03/8; Federación de Triatlón y Deporte Combinado de la Comunitat Valenciana amb expedient TSPRSC/2018/46/33; Ajuntament de Corbera amb expedient TSPRSC/2019/46/52, i Associació de Familiars de Malalts Mentals de Burjassot amb expedient TSPRSC/2019/46/83. Totes les al·legacions presentades van ser desestimades.  
Quart. A continuació, i respecte de la majoria de la resta de sol·licituds, es van efectuar requeriments perquè les entitats pogueren esmenar o millorar les sol·licituds, i se'ls advertia expressament que, si no esmenaven la falta o no presentaven tota la documentació exigida, se'ls considerarien desistides de les seues peticions.  
Cinqué. La Comissió de valoració prevista en l'article 9 de l'Ordre, es va reunir en data 23 de juliol de 2019, per a avaluar les sol·licituds admeses a tràmit d'acord amb els criteris objectius d'atorgament que conté l'article 6 de l'Ordre, i assignar les quanties individualitzades de subvenció, segons el que disposa l'article 7 de l'Ordre. Tot això es troba recollit en l'acta de l'esmentada sessió, en la qual s'acorda per unanimitat de les persones assistents, elevar a aquest òrgan la proposta motivada de resolució.  
L'òrgan instructor emet informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
  
Fonaments de dret  
  
I. De conformitat amb l'article 160.4 c) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com amb els articles 1 i 3 del Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, tot això en concordança amb el que disposa l'article 10 de l'Ordre, l'òrgan competent per a resoldre els expedients tramitats és la Consellera de Participació, Transparència, Cooperació i Qualitat Democràtica.  
II. De conformitat amb l'apartat 1 de l'article 8 de l'Ordre, la Direcció General de Qualitat Democràtica, Responsabilitat Social i Foment de l'Autogovern s'ha encarregat d'ordenar i instruir el procediment, i acordar totes les actuacions necessàries per a la determinació, coneixement i comprovació de les dades en virtut de les quals és procedent adoptar la resolució pertinent.  
III. La Llei 28/2018, de 28 de desembre de 2018, de pressupostos de la Generalitat per a l'exercici 2019, preveu, dins de l'aplicació 66.30.33.921.57.0 (programa denominat «Responsabilitat social i foment de l'autogovern»), la línia pressupostària S8055000, destinada a finançar la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social, amb un import màxim global de 270.000,00 € (dos-cents setanta mil euros).  
IV. La Comissió de valoració, de conformitat amb els articles 9 i 10 de l'Ordre, va acordar en data 23 de juliol de 2019, per unanimitat de les persones assistents, elevar proposada motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix en la seua integritat.  
En virtut de tot el que s'ha esmentat més amunt i la resta de normativa que resulte de pertinent aplicable, resolc:  
  
Primer  
No admetre a tràmit les sol·licituds formulades per les entitats que figuren en l'annex I, en virtut dels motius que s'hi indiquen.   
  
  
Segon  
Considerar desistides de les seues respectives sol·licituds les entitats incloses en l'annex II per no haver atés els requeriments que els van ser efectuats perquè esmenaren i milloraren les seues respectives sol·licituds, haver atés el requeriment de manera incompleta o haver-lo rebutjat.  
  
Tercer  
Concedir a les entitats que figuren en l'annex III les puntuacions que s'hi indiquen per aplicació dels criteris objectius d'atorgament previstos en els articles 6 i 7 de l'Ordre en relació amb el resolc nové de la Resolució de convocatòria, així com els imports econòmics que també es ressenyen en aquest annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió de Valoració i amb càrrec a la línia pressupostària S8055000, destinada, dins de l'aplicació 79.16.99.798.27 (programa denominat «Responsabilitat social i foment de l'autogovern»), a finançar, en el marc de la Llei 28/2018, de 28 de desembre, de pressupostos de la Generalitat per a l'exercici 2019, la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social, amb un import màxim global de 270.000,00 € (dos-cents setanta mil euros).  
  
Les entitats beneficiàries hauran de complir les obligacions previstes en l'article 4, interpretada en connexió amb la resta de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, així com amb les previsions recollides en la Resolució de 28 de març de 2019, d'aqueix mateix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, d'acord amb l'apartat onze de l'última Resolució esmentada, el 31 d'octubre de 2019.  
En atenció al article 13 de l'Ordre, la Direcció General de Qualitat Democràtica, Responsabilitat Social i Foment de l'Autogovern aplicarà el pla de control aprovat per Resolució del conseller de Transparència, Responsabilitat Social, Participació i Cooperació, signada l'11 de juny de 2019 i disponible en l'àrea de Responsabilitat «Social i Foment de l'Autogovern» de la pàgina web d'aquest departament del Consell (www.transparencia.gva.es).  
De acord amb l'article 10 de l'Ordre, en relació amb l'apartat desé de la Resolució de la convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, caldrà interposar els següents recursos:  
  
a) Recurs potestatiu de reposició en el termini d'un mes davant la persona titular de la conselleria amb competències en matèria de responsabilitat social.  
b) O bé directament un recurs contenciós administratiu en el termini de dos mesos davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats interessades puguen interposar qualsevol altre recurs que consideren pertinent.  
  
València, 3 d'agost de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
  
ANNEX I  
Entitats les sol·licituds de les quals s'inadmeten   
  
Expedient Sol·licitant Motiu  
TSPRSC/2019/46/1 Confederació d'Associació de Pares i Mares de la CV Gonzalo Anaya 1  
TSPRSC/2019/46/7 Asociación de Locutores Profesionales de Radio de València 1  
TSPRSC/2019/03/8 Associació Despertar 1  
TSPRSC/2019/46/14 Aspaym Comunitat Valenciana 1  
TSPRSC/2019/03/18 Jugadores Rehabilitados Nueva Vida 1  
TSPRSC/2019/46/29 Fundació de la Comunitat Valenciana de Patrimoni Industrial i memoria obrera de Port de Sagunt 1  
TSPRSC/2019/46/33 Federación de Triatlón y Deporte Combinado de la Comunitat Valenciana 1  
TSPRSC/2019/46/51 Asociación Rusoparlantes para su integración en España 1  
TSPRSC/2019/46/52 Ajuntament de Corbera. 1  
TSPRSC/2019/46/71 Ajuntament de Casinos. 1  
TSPRSC/2019/46/74 Prosa Elástica 1  
TSPRSC/2019/46/75 Asociación Cultural Fractals Educación Artística 1  
TSPRSC/2019/03/74 NPYRN-UKFTFDGL (Asociación de los Estados Generales de los Estudiantes de Europa-Alicante). 1  
TSPRSC/2019/03/80 Asociación Creando Redes 1  
TSPRSC/2019/46/81 Asociación Juntos contra el Parkinson 1  
TSPRSC/2019/46/83 Asociación de Familiares de Enfermos Mentales de Burjassot 1  
TSPRSC/2019/46/84 Asociación de Investigación de la Industria Alimentaria (AINIA) 2  
  
  
  
Motiu de la inadmissió   
1. No s'ajusta al fi de la convocatòria recollit en l'article 1 de l'Ordre 3/2019.   
  
2. Es presenta la sol·licitud fora de termini procedint la inadmissió a tràmit conformement amb el que estableix el Resolc Cinqué de la Resolució de 28 de març de 2019.   
  
  
  
  
ANNEX II  
Entitats a les quals es consideren desistides les seues sol·licituds  
  
Expedient Sol·licitant Motiu  
TSPRSC/2019/03/2 PRM Programa de Reinserción de Mujeres 1  
TSPRSC/2019/12/4 AFACS   
Asociación de Familiares de personas con la enfermedad de Alzheimer y otras demencias de Castellón 1  
TSPRSC/2019/12/6 Fundación Alzheimer Salomé Moliner 1  
TSPRSC/2019/46/27 Ajuntament de Benaguasil 3  
TSPRSC/2019/46/37 Mancomunitat de la Valldigna 1  
TSPRSC/2019/12/38 Cáritas Diocesana de Segorbe 2  
TSPRSC/2019/46/50 Ajuntament d'Ademuz 3  
TSPRSC/2019/46/55 Unión Asociativa de la CV especializada en consumo y calidad de vida (UNAE) 2  
TSPRSC/2019/46/58 Ajuntament de Paterna 3  
TSPRSC/2019/03/61 Ajuntament de Callosa de Segura 4  
TSPRSC/2019/46/69 Fundación Novaterra 1  
  
  
  
Motiu de desistiment.   
1. No han atés el requeriment al no esmenar la falta o aportar la documentació requerida.   
2. Han atés el requeriment de forma incompleta o incorrecta.  
3. No han accedit al contingut del requeriment.  
4. Presenta desistiment exprés.